સાટીન,સુતરાઉ અને મલમલના કપડાં પર ચિત્રકારીને શ્રીનાથજીના સ્વરૂપ પાછળ મૂકવામાં આવેછે.ગોવર્ધનલીલા,રાસલીલા,નંદમહોત્સવ,વનસ્પતિ, ફૂલબાગબગીચા,પશુપક્ષીઓના ચિત્રકામ કરવામાં આવે છે. કંદમૂળ,વનસ્પતિ,ગેરુ વગેરેમાંથી રંગ બનાવી ચિત્રકામ કરવામાં આવે છે.લાલ,પીળા,લીલા,ગુલાબી,કેસરી રંગના દોરાની સાથે માણેક,મોતી,ચાંદીનો ઉપયોગ કરી ચિત્રકામને સુંદર રીતે પૂર્ણ કરવામાં આવે છે. નાથદ્રારામાં ચિત્રકારો કા મહોલ્લા અને ચિત્રો કી ગલ્લી માં આ કલાકારો મળી આવે છે.વ઼જલીલાની સાક્ષી એવી પિછવાઈ માં વિવિઘશૈલી જોવા મળે છે.જેમ કે કોટાશૈલી,જયપૂરશૈલી,બુંદીશૈલી,નાથદ્રારાશૈલી, કિશનગઢશૈલી. શ્રીકૃષ્ણની ભક્તિ અભિવ્યક્ત કરવાનું માઘ્યમ પિછવાઇ છે.શ્રીનાથજીની દરેક હવેલીમાં પિછવાઇ રાખવામાં આવે છે. આજે ગૃહસજાવટના એક ભાગરુપે દીવારો પર રાસલીલાની પિછવાઇ સુશોભિત કરાય છે.વિદેશોમાં પણ પિછવાઇની માંગ છે.પિછવાઇથી ભગવાનના અલૌકિક સૌંદર્યનો આનંદ માણી શકાય છે.